**ការសម្ភាសរបស់អ៊ីបន សេងឡន**

ក. អ្នកធ្វើការសំភាសន៏ឈ្មោះ ហេង សុជីវី ខ. អ្នកត្រូវគេសំភាសន៏ឈ្មោះ បន សេងឡន

ក៖ ជាដំបូងសូមជំរាបសួរអ៊ី!!

ខ៖ ចាស!

ក៖ ចាស!ថ្ងៃនេះខ្ញុំមានឧកាសដើម្បីមកធ្វើការសំភាសន៏អ៊ីផ្ទាល់ដែលរូបខ្ញុំនឹងបានធ្វើការងារមួយស្មាគចិត្តពីខាងគំរោងរបស់ខាងសាលាBYU Hawaiនៅខាងសហរដ្ឋអាមេរិកណាអ៊ីដែលគេតំរូវអោយធ្វើការសំភាសន៏ដល់ប្រជាជនកម្ពុជាដែសលគាត់មានវ័យចាប់ពី៣៥ឆ្នាំឡើង ចាសអំពីជីវៈប្រវត្តិរបស់គាត់ខ្សែជីវៈរបស់គាត់តាំងពីតូចមកដល់បច្ចុប្បន្ននឹងបទពិសោធន៏ជីវិតរបស់គាត់តាំងពីតូចនឹងមករហូតដល់វ័យបានប៉ុណ្ណឹងអ៊ីមានបានឆ្លងកាត់នូវជីវិតបែបណាខ្លះ? ហើយចឹងថ្ងៃនេះនឹងខ្ញុំមានឧកាសដើម្បីនឹងធ្វើការសំភាសន៏ដ៏អ៊ីផ្ទាល់ចឹងតើអ៊ីនឹងអនុញ្ញាតដើម្បីអោយខ្ញុំធ្វើការសំភាសន៏ដល់អ៊ីដែរឬទេ?ហើយមានការសំភាសន៏អ៊ីនឹងថតសំលេងរបស់អ៊ីហើយនឹងបានសំភាសន៏អ៊ីសំរាប់ថ្ងៃនឹងដែរឬទេ?

ខ៖ អត់អ៊ីទេអូនអាចធ្វើការសំភាសន៏បាន។

ក៖ ចាស!ចឹងជាដំបូងអ៊ីមានឈ្មោះអ្វីដែរ?

ខ៖ ខ្ញុំមានឈ្មោះថា បន សេងឡន។

ក៖ ចាស!អ៊ីហើយអ៊ីហើយសព្វថ្ងៃនឹងឈ្មោះរបស់សព្វថ្ងៃមានឈ្មោះអ្វីដែរ?

ខ៖ មានឈ្មោះថាបន សេងឡននឹងតែម្តង។

ក៖ ចឹងឈ្មោះរបស់អ៊ីមួយនឹងត្រូវជាមួយនឹងអត្តសញ្ញាប័ណ្ណដែរឬទេ?

ខ៖ ចាស!ត្រូវជាមួយនឹងអត្តសញ្ញាប័ណ្ណ។

ក៖ ហើយអ៊ីមានឈ្មោះហៅក្រៅដែរឬទេ?

ខ៖ អត់មានទេ។

ក៖ ហើយឈ្មោះនឹងតើនរណាគេជាអ្នកដែលបានដាក់ឈ្មោះនឹងអោយ?

ខ៖ កាលនឹងឈ្មោះនឹងម្តាយឪពុករបស់ខ្ញុំនឹងគាត់ជាអ្នកដែលបានដាក់ឈ្មោះអោយឪពុករបស់ខ្ញុំនឹងគាត់បានដាក់ឈ្មោះអោយ។

ក៖ ចាស!ហើយវាមានអត្តន័យយ៉ាងម៉េចដែរទៅ?

ខ៖ ចាស!អត់ដឹងថាវាមានអត្តន័យម៉េចដែរក៏ប៉ុន្តែគ្រាន់តែគាត់បានប្រាប់យើងថាដោយសារតែគាត់បានស្រលាញ់ឈ្មោះនឹងចឹងហើយគាត់ក៏បានដាក់អោយឈ្មោះនឹងតែម្តងទៅនឹងចាស។

ក៖ហើយអ៊ីសព្វថ្ងៃនឹងមានអាយុបានប៉ុន្នានហើយ?

ខ៖ ខ្ញុំសព្វថ្ងៃនឹងមានអាយុប្រមាណបានជា៥៦ នឹងហើយមានអាយុ៥៦ឆ្នាំហើយចាស។

ក៖ ចាស!ចឹងអ៊ីបានកើតនៅក្នុងឆ្នាំណាដែរ?

ខ៖ ខ្ញុំបានកើតនៅក្នុងឆ្នាំ១៩៦២ ។

ក៖ ចុះថ្ងៃខែឆ្នាំកំណើតរបស់អ៊ីអ៊ីមានបាននៅចាំដែរឬទេ?

ខ៖ ខ្ញុំកើតនៅក្នុងថ្ងៃទី៤ខែ៩ឆ្នាំ១៩៦២។

ក៖ ចាស!ហើយចុះចំពោះឆ្នាំខ្មែររបស់យើងនឹងដូចជាឆ្នាំជូតឬក៏ឆ្នាំឆ្លូវអីជាដើមចឹងមួយណាដែរ?

ខ៖ ខ្ញុំបានកើតនៅក្នុងឆ្នាំថោះ។

ក៖ ចាស!ចឹងអ៊ីបានកើតនៅក្នុងឆ្នាំថោះហើយចឹងអ៊ីសព្វថ្ងៃនឹងអ៊ីមានទីលំនៅនៅឯណាដែរ?

ខ៖ ខ្ញុំមានទីលំនៅសព្វថ្ងៃនឹងមានទីលំនៅនៅស្រុកសន្សំកុសលអីនៅខាងវត្តសន្សំកុសល។

ក៖ អីអ៊ីអាចធ្វើការបញ្ជាក់បានដែរឬទេថាអ៊ីមានទីលំនៅនៅក្នុងភូមិសង្កាត់ណាដែរ?

ខ៖ នៅក្នុងសន្សំកុសល ភូមិប៉ុន្នានខ្ញុំវាបានភ្លេចបាត់ទៅហើយណា?

គ៖ នៅក្នុងភូមិសន្សំកុសល៣។

ខ៖ ចាស!ចឹងនៅក្នុងភូមិសន្សំកុសល សង្កាត់បឹងទំពុន ខណ្ឌ័ស្ទឹងមានជ័យចាស។

ក៖ ចាស!ហើយស្រុកកំណើតអ៊ីនៅឯណាដែលអ៊ី?

ខ៖ ស្រុកកំណើតនឹងនៅឯកោះធំ។ នៅក្នុងភូមិកោះធំ ស្រុកកោះធំនៅក្នុងខេត្តកណ្តាល។

ក៖ ចាស!ហើយអីអ៊ីសព្វថ្ងៃនឹងមានមុខរបរជាអ្វីដែរ?

ខ៖ ខ្ញុំសព្វថ្ងៃនឹងមានមុខរបរជាអីធ្វើការងារជាអ្នកជួយលក់បាយអោយបងប្អូន។

ក៖ ចឹងសព្វថ្ងៃនឹងអ៊ីមានមុខរបរតែមួយទេ?

ខ៖ ចាស

ក៖ ហើយអ៊ីធ្វើការងារពីម៉ោងប៉ុន្នានដល់ម៉ោងប៉ុន្នានដែរ?

ខ៖ ធ្វើការងារនឹងត្រូវតែងើបពីដេកម៉ោង៥ព្រឹក។

ក៖ អូ!ម៉ោង៥ព្រឹកចាប់ផ្តើមធ្វើ។

ខ៖ នឹងហើយម៉ោង៥ឡើងពេលព្រឹកភ្លឺនឹងចាប់ផ្តើមភ្ញាក់ហើយមកដាក់ដាំបាយចឹងទៅព្រោះអីយើងលក់បាយសំរាប់ពេលព្រឹក សំរាប់បាយថ្ងៃត្រង់ហើយទំរាំតែបានរួចបាយហើយម៉ោងបាន៣ល្ងាចនឹងបានរួចដៃចាស។

ក៖ អូ!ចឹង?

ខ៖ ចាស!!

ក៖ ហើយការងារនឹងអ៊ីអាចរកប្រាក់ចំណូលបានប៉ុន្នាននៅក្នុង១ខែ?

ខ៖ នៅក្នុង១ខែចឹងទៅខ្ញុំអាចរកប្រាក់ចំណូលបានជាង១០០ដុល្លា។

ក៖ ប្រាក់នឹងគឺថេរចឹងតែម្តង?

ខ៖ នឹងហើយព្រោះអីយើងត្រូវស៊ីប្រាក់ខែគេចឹងណាចឹងទៅយើងបានតែប៉ុណ្ណឹងទេចាស។

ក៖ ចឹងអីសំរាប់ការស្នាក់នៅអីវិញពេលដែលពេលល្ងាចឡើងនឹងអ៊ីត្រូវជិះទៅផ្ទះវិញចឹងទៅ?

ខ៖ អត់បានទៅផ្ទះរបស់ខ្លួនវិញផងខ្ញុំពេលដែលធ្វើការងារហើយទៅក៏នៅជាមួយនឹងផ្ទះប្អូននឹងទៅ។

ក៖ នៅនឹងទៅចាស

ខ៖ ចាស!នៅជាមួយនឹងផ្ទះប្អូននឹងរហូតមក។

ក៖ ចាសៗហើយអ៊ីសំរាប់កាលពីដើមមកនឹងអ៊ីបានរៀនដល់កំរិតណាដែរ?

ខ៖ តាំងពីឆ្នាំ១៩៧៥ឆ្នាំនឹងខ្ញុំបានរៀនត្រឹមបានថ្នាក់ទី៩កាលនឹងចូលជាទី៩ចឹងហើយពេលនឹងទៅ៨ហើយត្រូវចូលរៀនទៅ៩កាលនឹងនៅក្នងសម័យចាស។

ក៖ ចាសៗ

ខ៖ ចាស!!!

ក៖ ចឹងកាលនឹងអ៊ីបានសិក្សានៅសាលានៅឯណាដែរ?

ខ៖ កាលនឹងខ្ញុំបានសិក្សានៅខាងសាលានៅបឹងត្របែកខាងត្បូង នេះនៅខាងសាលាបឹងត្របែកខាងត្បូងយើងនឹង ដែងនៅជិតខាងអាគារដំបូងខ្ពស់យើងនេះ។

ក៖ ចាស!!

ខ៖ ចាស!!

ក៖ ចាស!ចឹងអ៊ីអាចធ្វើការសរសេរ អាន អាចនឹងធ្វើការគិតលេខអីបាន?

ខ៖ ចាស!បានបានធម្មតាទេ។

ក៖ ហើយអ៊ីបានចេះប៉ុន្នានភាសាដែរ?

ខ៖ ហឺ!ខ្ញុំបានចេះតែខ្មែរទេហើយបើថាភាសាបារាំងអីនឹងខ្ញុំចេះតែបន្តិចៗនោះទេ ខ្ញុំវាបានភ្លេចទៅអស់ហើយកាលនឹងនោះ។

ក៖ ចាស!

ខ៖ នឹងហើយកាលនៅសម័យជំនាន់របស់ខ្ញុំនឹងកាលនឹងវាគេអោយតែរៀនបារាំងទេណាគេមិនទាន់អោយមានរៀនបារាំងនោះទេ ហើយកាលនឹងភាសាខ្មែរយើងអីនឹងយើងនៅចេះសរសេរបានចេះអានបានដូចថាយើងអាចនឹងអានបានហើយភាសាបារាំងនឹងចេះបានមើលអីតិចតួច។

ក៖ ចឹងអ៊ីចឹងភាសាខ្មែរអាចអានហើយភាសាបារាំងនឹងអ៊ីអាចនឹងចេះតិចតួចចឹងមានទេអ៊ី?

ខ៖ ចាសកាលនឹងវាចេះបានតែបន្តិចបន្ទួចចឹងនោះ កាលនឹងខ្ញុំមកដល់ឥឡូវនឹងចេះបានត្រឹមមើលអក្សរ អា បេ សេអីនឹងអាចអាន អា បេ សេអីនឹងអាចអានបានចប់តែបើថាអោយយើងប្រកបទៅអីផ្សេងនឹងវាមិនចេះទេព្រោះអីវាបានរៀនឹងយូរដែលហើយចឹងវាភ្លេចខ្លះទៅអស់ហើយដែលនឹង។

ក៖ ចាស!

ខ៖ ចាស!

ក៖ រៀនជាមួយនឹងគ្រូជាជនជាតិបារាំងផ្ទាល់កាលនឹង?

ខ៖ រៀនជាមួយនឹងគ្រូខ្មែរ កាលនៅជំនាន់នឹងនោះគ្រូនឹងគាត់គឺជាជនជាតិខ្មែរយើងទេដូចជាពេលនឹងយើងបានរៀននឹងវាមានម៉ោងបារាំងទៅម៉ោងខ្មែរយើងចឹងទៅ បានថាកាលនឹងវាពេលខ្លះម៉ោងខ្មែរយើងចឹងយើងរៀនម៉ោងខ្មែរយើងចឹងទៅណា។

ក៖ ចាស អូល្អមែនទែន ហើយចឹងមូលហេតុអ្វីដែរ ដែលពេលនឹងអ៊ីបានឈប់រៀន?

ខ៖ ព្រោះអីកាលនឹងវាបានបែកចូលទៅក្នុងសម័យជំនាន់អាពតចឹងទៅនៅក្នុងជំនាន់ឆ្នាំ១៩៧៥ ហើយក៏បានចូលក្នុងសម័យជំនាន់ពពតនឹងចឹងទៅក៏អត់បានរៀន។

ក៖ ចាស!

ខ៖ នឹងហើយ

ក៖ ចាស!ហើយឪពុកម្តាយអ៊ីមានឈ្មោះអ្វីដែរ?

ខ៖ ចាស!ម្តាយរបស់ខ្ញុំនឹងគាត់មានឈ្មោះថាអីឈ្មោះអី ហាក់ បន ម្តាយរបស់ខ្ញុំនឹងគាត់មានឈ្មោះថា មួយ ញ៉ឹក។

ក៖ ចាស!ហើយពួកគាត់មានទីលំនៅនៅឯណាដែរ?

ខ៖ ពួកគាត់មានទៅលំនៅនៅក្នុងភូមិកោះធំ ស្រុកកោះធំនឹងចឹងតែម្តង កាលនឹងគាត់មានទីលំនៅនៅក្នុងស្រុកកោះធំ ខេត្តកណ្តាលយើងនឹងតែម្តងហើយគាត់បានរស់នៅទីនោះរហូតមកដល់បច្ចុប្បន្ននឹងហើយចំណែកឯប៉ារបស់ខ្ញុំនឹងគាត់បានស្លាប់នៅក្នុងជំនាន់អាពត។

ក៖ ហើយអ៊ីសព្វថ្ងៃនឹងមានទីលំនៅនៅឯណាដែរ?

ខ៖ ខ្ញុំសព្វថ្ងៃនឹងមានទីលំនៅនៅនឹងឯង។

ក៖ ចាស!ហើយអ៊ីមានបងនិងប្អូនប៉ុន្នាននាក់ដែរ?

ខ៖ ខ្ញុំមានបងនឹងប្អូននឹងតែខ្ញុំម្នាក់ឯងទេ។

ក៖ ចាស!ចឹងអ៊ីជាកូនទោលនៅក្នុងគ្រួសារចាស។

ខ៖ ព្រោះអីកាលនឹងបងនឹងប្អូនរបស់ខ្ញុំនឹងគាត់បានស្លាប់អស់ហើយពួកគាត់បានស្លាប់នៅក្នុងជំនាន់អាពតអស់ហើយ។

ក៖ ហើយចឹងកាលនឹងអ៊ីម៉េចបានជាពួកគាត់បានស្លាប់អស់ចឹង?

ខ៖ កាលនឹងខ្ញុំដឹងទោះបីជាកាលនៅក្នុងជំនាន់សម័យពពតនឹងយើងត្រឹមតែមានអាយុតែ១២ឆ្នាំក៏ដោយ គ្រាន់តែបានបែកចូលជំនាន់អាពតនឹងយើងនឹងយើងបានអាយុ១២ឆ្នាំហើយ។

ក៖ ចាស!

ខ៖ ហើយចឹងយើងក៏បានដឹងថាគាត់បានស្លាប់អស់ហើយ។

ក៖ កាលនឹងគេបានប្រាប់អ៊ី?

ខ៖ គេមិនបានប្រាប់ទេកាលនឹងយើងនឹងបានឃើញតែម្តងខ្ញុំបានមើលឃើញគាត់នឹងផ្ទាល់ភ្នែករបស់យើងនឹងតែម្តងថាគាត់នឹងបានអត់បាយកាលនឹងមានប៉ារបស់ខ្ញុំនឹងគាត់បានស្លាប់ដោយសារតែអត់មានបាយសំរាប់ហូបហើយប្អូនរបស់ខ្ញុំនឹងក៏គាត់បានស្លាប់ដោយសារតែគាត់អត់មានបាយសំរាប់ហូតដែលស្លាប់អត់បានទាំងអស់នឹង។

ក៖ ហឺ!

ខ៖ ហើយពេលនឹងកាលនឹងពេលដែលស្លាប់នឹងគេបានសែងគាត់ទៅនឹងនៅនឹងមុខយើងតែម្តងនឹងតែម៉ងហាហ៎ នឹងហើយហើយកាលនឹងគេបានសែងគាត់ទៅនឹងយើងក៏បាននៅនឹងដែរ។

ក៖ ចឹងមានន័យថាពេលដែលគាត់ស្លាប់នឹងគឺដោយសារតែជំងឺចឹង?

ខ៖ នឹងហើយតែគាត់ស្លាប់នឹងដោយសារតែមានជំងឺបណ្តាលមកពីជំងឺអត់មានបាយដឹងទេ គេថាវាមិនមែននឹងជំងឺផងគេថាដោយសារតែគាត់វាហេវពេកបានជាមានជំងឺហេវដោយសារអត់មានបាយហើយទៅក៏ស្លាប់។

ក៖ ចុះចំណែកឯម្តាយរបស់អ៊ីវិញ?

ខ៖ កាលនៅជំនាន់បែកអាពតមកនឹងម្តាយរបស់ខ្ញុំនឹងគាត់បានបែកពីអាពតមកនៅក្នុងឆ្នាំ១៩៧៥ពេលបែកបានចូលទៅក្នុងសម័យនោះនឹងហើយគាត់បានស្លាប់កាលនឹងមិនថាគាត់កើតអីនោះទេគឺថាគាត់បានឈឺស្លាប់តែម្តងនឹង គាត់ស្លាប់នឹងកាលនឹងគាត់មានអាយុប្រហែល៣៣ឆ្នាំកាលនៅជំនាន់នឹងនោះ។

ក៖ ហើយគាត់បានឈឺអ្វីគេដែលអ៊ី?

ខ៖ គាត់មិនបានដឹងថាគាត់នឹងបានឈឺអីផងនឹងគាត់ដឹងតែពេលនឹងគាត់បានមានជំងឺម្យាងគឺជំងឺខ្យល់គ។

ក៖ អូ

ខ៖ កាលនឹងវាមិនបានដឹងថាកាលនឹងគាត់មានជំងឺអ្វីនោះទេគ្រាន់តែបានដឹងថាពេលនឹងគាត់មានជំងឺម៉្យានឹងគឺគេហៅថាជាជំងឺខ្យល់គហើយពេលនឹងគាត់មានជំងឺនឹងមានកូនបាន៤នាក់ដែរកាលនឹងនោះហើយកាលនឹងខ្ញុំនឹងជាកូនទី២គេ។

ក៖ ចុះអ៊ីកាលនឹងអ៊ីមានបានចាំឈ្មោះរបស់បងនឹងប្អូនរបស់អ៊ីទាំងអស់គ្នាដែរឬទេ?

ខ៖ នឹងហើយកាលនឹងប្អូននឹងបងរបស់ខ្ញុំនឹងគាត់មានឈ្មោះអើយ បនសន់ ហើយខ្ញុំនឹងមានឈ្មោះថាបន សេងឡន ប្អូនរបស់ខ្ញុំទី៣នឹងវាមានឈ្មោះថា បន ស៊ីណា ហើយប្អូនរបស់ខ្ញុំទី៤នឹងគេមានឈ្មោះថាបន ដារ៉ា ហើយប្អូនរបស់ខ្ញុំទី៥នឹងគេមានឈ្មោះថាបន ចំរើនហើយប្អូនទី៦គេមានឈ្មោះថាបនចំ រុង ស្រី ទាំងអស់នឹងគេបានស្លាប់នៅក្នុងជំនាន់អាពតអស់ទៅហើយទាំងអស់៥នាក់នឹងមាននៅសល់តែខ្ញុំមួយនាក់នឹងឯង។

ក៖ ចឹងកាលនឹងគាត់មានស្រីប៉ុន្នាននាក់ហើយប្រុសមានប៉ុន្នាននាក់ដែរ?

ខ៖ កាលនឹងបានបងនឹងប្អូន៦នាក់នឹងស្រី៣ប្រុស៣នាក់។

ក៖ ចឹងកាលនឹងតើគាត់មានក្រុមគ្រួសារដែលឬទេ?

ខ៖ កាលនឹងបានស្លាប់នៅក្នុងជំនាន់អាពតទាំងអស់នឹង។

ក៖ ឬក៏កាលនឹងគាត់នៅលីវទេ?

ខ៖ កាលនឹង ពួកគាត់ទាំងអស់គ្នានឹងនៅតូចៗទេកាលនឹងនោះ

គ៖ កាលនឹងពួកគេនឹងនៅតូចៗទាំងអស់គ្នានឹង

ក៖ អូ!សោកស្តាយណាស់កាលនឹង

គ៖ ចាស៧ទៅ៨នាក់នឹងស្លាប់ទាំងអស់ចាស

ខ៖ ចាស!កាលនឹងបងនឹងប្អូននឹងវានៅតូចៗទាំងអស់មានតែប្អូននឹងគេខ្លះនឹងនៅមានអាយុត្រឹមតែ២ខួបអីចឹងទៅហើយពេលនឹងគេបានត្រឹមតែអាយុ២ខួបអីចឹងទៅក៏បានស្លាប់ចឹងទៅ។

ក៖ កាលនឹងពួកគាត់ទាំងអស់គ្នានឹងតើពួកគាត់នឹងគេបានយកគាត់ទៅសំលាប់នឹងទាំងអស់គ្នាតែម្តង?

ខ៖ ចាស!ចឹងកាលនឹងខ្ញុំបាននៅនឹងកន្លែងនឹងដែលនឹងពេលនឹងកាលដែលគេបានជំលៀសនឹងនោះកាលនឹងគេបានធ្វើការជំលៀសនឹងនៅឯខេត្តពោធិសាត់។

ក៖ ចឹងកាលនឹងគេបានជំលៀសទៅទាំងក្រុមគ្រួសាររបស់អ៊ុំទាំងអស់គ្នាតែម្តង?

ខ៖ កាលនឹងគេបានជំលៀសទៅនឹងទាំងក្រុមគ្រួសារតែបានរស់នឹងបានតែ២នាក់ទេកាលនឹងព្រោះអីកាលនឹងគេបានប្រើខ្លាំងពេកហើយស្លាប់នឹងស្លាប់ដោយសារតែអត់បាយតែម្តងនឹង។

ក៖ ចុះកាលនឹងគេបានប្រើអ៊ុំអោយធ្វើអ្វីគេខ្លះ?

ខ៖ កាលនឹងគេបានប្រើអ៊ុំនឹងកាលនឹងអ៊ុំបាននៅជាក្រុមកុមារនៅនឹងកងកុមារហើយទៅកាលនឹងវាមានសភាពកាលនឹងវាមិនសូវជាស្រួលចឹងហើយកាលនឹងយើងនឹងក៏បានចេញទៅពីកងកុមារនឹងទៅចូលក្នុងកងថ្មីនៅកណ្តាលមួយទៀតដែលគេបានហៅថាជាកងយុវននឹងកាលនឹងនោះ។

ក៖ ចាស!

ខ៖ ចាស!នឹងហើយកាលនឹងពេលដែលទៅនៅនឹងវាមិនកើតចឹងទៅអ៊ុំនឹងក៏បានទៅនៅជាមួយនឹងកងយុវនវិញចឹងកាលនឹងនោះព្រោះអីកាលនឹងនៅក្នុងកងយុវននឹងគេមានកងកុមារប្រហែលជា៣ទៅ៤កងឯនោះកាលនឹង កាលនឹងគេមានកងកុមារ កងយុវន កងចល័ត នឹងកងចល័តពិសេសឯនោះកាលនឹងនោះមួយនៅកងចល័តពិសេសហើយមួយទៀតនឹងនៅក្នុងកងចល័ត ហើយខ្ញុំនឹងបាននៅក្នុងយុវន ចឹងកាលនឹងនោះកងមួយនឹងវានៅលើកងកុមារបន្តិចព្រោះអីកាលនឹងយើងនឹងវាបាននឹកឃើញបានថាបើសិនជាយើងនឹងចឹងយើងនឹងហូបមិនឆ្អែកនោះទេតែបើថាយើងបាននៅក្នុងកងកុមារចឹងយើងនឹងវាបានតែបាយនឹងវាបានតិចហើយបបរនឹងវាបានតែបន្តិចនោះទេ។

គ៖​កាលនឹងវាមិនឆ្អែកដូចតែគ្នានឹងគ្រាន់តែថាពេលនឹងវារាងគ្រាន់បើជានៅក្នុងកងកុមារ

ខ៖ នឹងហើយវាបានគ្រាន់បើជាង

គ៖ ហើយកាលនឹងវាបានពេញវ័យចឹងគេបានបែកដូចតែគ្នានឹង

ខ៖ ហើយកាលនឹងខ្ញុំវាបាននៅក្នុងអាយុ១២ទៅ១៣ឆ្នាំនឹងចឹងហើយកាលនឹងយើងនឹងវានៅរាងតូចចឹងណា វានៅតូចចឹងហើយពេលដែលយើងបានដើរនៅជាមួយនឹងគេជាអ្នកធំៗចឹងទៅយើងនៅតាមសង្ឃឹមខ្លះហើយនិយាយទៅនឹងវានឹងវាមិនមានអីទេកាលនឹងនោះប៉ុន្តែគ្រាន់តែយើងនឹងវាបានហូបបានខ្លះចឹងទៅ វាគ្រាន់បើជាងយើងនៅនឹងកន្លែងដែលថាយើងបានហូបតិចបំផុត។

គ៖ ដូចថាវាបានតិចតួចណាស់គេអោយនឹងនោះ

ខ៖ ហឺៗនិយាយទៅនឹងវាអត់តែម្តងនឹងវាអត់តែម្តង។

ក៖ ចាស!ហើយពេលនឹងនោះបាយគេបានអោយយើងដែលព្រោះអីពេលនឹងមានគេភាគច្រើនឹងគេបានអោយដែលប៉ុន្នានគេបានអោយជាបបរ។

ខ៖ ខ្ញុំនឹងកាលនៅក្នុងខេត្តឯស្រុកពោធិសាត់នឹងកាលដែលអត់មែនទែននឹងអង្ក១កំប៉ុននឹងគ្នាចំនួន៤០នាក់ខាងខ្ញុំនឹងនោះ ហើយបបរនឹងវាបានតែ១ស្លាបព្រាបាយយើងទេកាលនឹងនោះហើយកាលនឹងបបរ១ចាននឹងបានអង្កប្រហែលជាបាន១ស្លាបព្រាបាយហើយគ្រៅពីនឹងមានដែលប៉ុន្តែមានសុទ្ធតែទឹកឡើងមួយផ្តិលតែម្តងហើយបើអំបិលវិញនឹងគេបានចែកអោយប៉ុន្តែបានប្រហែលជា១០គ្រាប់។

ក៖ ចឹងកាលនឹងគេមានចែកជាអំបិលអោយដែរ?

ខ៖ នឹងហើយកាលនឹងគេមានចែកជាអំបិលដែលប្រហែលជា១០គ្រាប់កាលនឹងព្រោះអីកាលនឹងសំរាប់ដែលយើងនឹងអត់មានម្ហូបកាលនឹងពេលដែលដាច់ម្ហូបនឹងគេបានអោយយើងនឹងបានអំបិល១០គ្រាប់។

ក៖ អីស!

ខ៖ នឹងហើយបានតែអំបិល១០គ្រាប់នឹងហើយ

ក៖ ហើយកាលនឹងអ៊ីគេមានបានអោយពិសារបានប៉ុន្នានពេលដែរ?

ខ៖ ក្នុង១ថ្ងៃចឹងគេបានអោយ២ពេល។

ក៖ បាន២ពេល ពេលល្ងាចនឹងពេលថ្ងៃ?

ខ៖ ចាស!ពេលល្ងាចនឹងសំរាប់ពេលថ្ងៃត្រង់។

ក៖ អូចឹងវាពិបាកណាស់

ខ៖ នឹងហើយ

គ៖ ក្មេងជំនាន់ក្រោយនឹងវានៅមិនទាន់ជាស្គាល់នោះទេ។

ខ៖​ នឹងហើយក្មេងសម័យជំនាន់ក្រោយនឹងនូវមិនទាន់បានស្គាល់នោះទេ ក្មេងជំនាន់ក្រោយនឹងវានៅមិនទាន់ស្គាល់អីនោះទេ។

គ៖​នឹងហើយកាលនឹងវាមិនទាន់ជាបានស្គាល់ថានៅជំនាន់នោះមានរស់ជាតិយ៉ាងម៉េចនោះទេ បើកាលសម័យស្រករអាយុដែលមានវ័យស្របារគ្នានឹងបានជាគេដឹងថាវាមិនន័យនឹងបានជួបការលំបាកអីគេខ្លះព្រោះអីគេបានឆ្លងកាត់រួចទៅហើយ។

ខ៖ នឹងហើយកាលនឹងមានតែចឹងឯងមានតែអ្នកដែលកើតទាន់ទេបានដឹង។

ក៖ ចាស!

ខ៖ ហើយកាលនឹងអាពតនឹងវាមានផែនការអាក្រក់ទៀតដល់តែបានពេលចូលឆ្នាំអីចឹងទៅវាបានដាក់អាហារនឹងមានម្ហូបជាច្រើនសំរាប់អោយវាបានហូបសំរាប់ពេលចូលឆ្នាំ៣ឆ្នាំចំនួន៣ថ្ងៃនឹងហើយពេលដែលបានហូបហើយនឹងវាមានអី ពេលនឹងវាឡើងធ្លាយក្រពះស្លាប់ទៅ

គ៖ កាលនឹងវាអោយហូប១ឆ្អែកហើយមានអីហូបឡើង១ឆ្អែកនឹងឡើងឆ្អល់

ខ៖ វាអោយយើងហូបនឹងបាន៣ថ្ងៃណាហើយគ្រាន់តែអ្នកដែលបានហូបហើយនឹងវាមានអីស្លាប់ដូចនេះចឹង

ក៖ ហឺ!

ខ៖ ព្រោះអីក្រពះរបស់យើងនឹងវាឡើងទៅជារួមតូចហើយនឹង

គ៖ ក្រពះយើងឡើងតូចហើយឡើងប៉ុន្នានខែប៉ុន្នានឆ្នាំហើយ

ក៖ ចាស!

ខ៖​ នឹងហើយឡើងក្រពះរបស់យើងនឹងឡើងអត់បានបាយហូបឡើងរាប់ឆ្នាំហើយនឹង តែក្រោយមកនឹងវាចាប់ផ្តើមដាក់ផែនការចឹងមកអោយហូបមួយឆ្អែក៣ថ្ងៃចូលឆ្នាំនឹងដែលវាពួយអោយយើងបាយ៣វែក ដែលប៉ិនៗកដៃអីចឹងដែលគេបានចែកមកសំរាប់បបរនឹងណាហើយមានបង្អែម សំរាប់អោយយើង​ហូបហើយមាន បង្អែមស្ករឡើង១ពៀងសំរាប់អោយយើងទៅដូសហូបទៅចឹងទៅ​ហើយគេមានខដែលដាក់លាយជាមួយនឹងសាច់ជ្រូកហើយគេបានយកទៅឆាចឹងទៅហើយសំម្លនឹងឡើងសុទ្ធតែសាច់ហើយរយៈពេល៣នឹងគេបានហៅយើងអោយទៅប្រជុំដែលវាមានចំនួន៣ថ្ងៃនឹងគេបានហៅយើងអោយទៅប្រជុំទាំង៣ថ្ងៃនឹងតែម្តងហើយរួចការប្រជុំហើយនឹងបានជាគេហៅយើងអោយទៅញ៉ាំបាយដែលចំនួន៣ថ្ងៃនឹងវាបានអោយយើងនឹងបានញ៉ាំឆ្អែកមានខ្លះទៅគេមានឆុងទឹកដោះគោអោយយើងហូបទៅហើយបើយើងចង់ធ្វើអីចឹងក៏គេអោយយើងហូបចឹងទៅតែគ្រាន់តែពេលនឹងវាមិនទៅបានខាប់នឹងគេនោះទេកាលនឹងទឹកដោះគោនឹងវារាងរាវៗ

គ៖​ ហើយយើងវាមិនដែលស្គាល់ទឹកដោះគោដែលទេហេស?

ខ៖ ហាហា!

ក៖ ហា!

គ៖​ ចឹងទៅ!

ខ៖ អត់ទេពេលនឹងវាបានហូបទឹកដោះគោចឹងណា ហើយកាលនឹងទឹកដោះគោនឹងវាដូចជាទឹកវានឹងវារាងនៅរាងថ្លាៗម៉េចគេទេដូចជាអីចឹងវាមិនបានមើលទៅឃើញថាវាខាប់ដូចជាទឹកដោះគោយើងឥឡូវចឹង។

ក៖ ចាស!

ខ៖ នឹងហើយចឹងហើយពេលដែលបានហូបឆ្អែក គេក៏ចាប់ផ្តើមស្លាប់ដោយសារតែជំងឺធ្លាយក្រពះ។

ក៖ ហើយអ៊ីកាលជំនាក់នឹងអ៊ីមានដែលឈឺដែលឬទេពេលដែលចឹង?

ខ៖ និយាយទៅកាលនឹងបើនិយាយទៅនឹងខ្ញុំវាមិនបានឈឺអីទេកាលនឹងនោះវារាងហឺវតែម្តងនឹងកាលនឹង

គ៖​ វារាងតូចស្តើងៗវាហឺវពេកអត់អីសំរាប់ស៊ី

ខ៖ អ្នកខ្លះទៅគេថាកដៃឡើងប៉ិនៗដងវែកដ៏ពេលដែលបានអោនចឹងទៅយកដៃនឹងទៅជ្រតក្បាលជង្គង់ដូចជាមនុស្សចាស់។

គ៖ អូឯទៅមើលនឹងសម័យនឹងដូចទៅនឹងកាលដែលគេបញ្ចាំងនៅក្នុងរោងកុននឹងរឿងដែលគេបានចាក់បញ្ចាំងនឹងចឹងដែលនឹងវាដូចគ្នាទេវាស្រដែងគ្នាទេ

ខ៖ កាលនឹងមើលទៅព្រះសង្រួមម៉េចទៅវាចឹងឯង

ក៖ ចាស!

គ៖ កាលនឹងដូចជាអាអីគេ?

ខ៖ ដូចព្រះង្រួមចឹង

គ៖ អាគេចង់ថតនោះដែលគេបានបញ្ចាំងកាលដែលជំនាន់៧មករានឹងវាដូចគ្នាចឹងដូចគ្នាបេះមិនចេញ។

ខ៖ នឹងហើយវាបានដូចគ្នាចឹងអូន។

ក៖ ចាស!

គ៖ ដូចគ្នាចឹង។

ក៖ ហើយដោយសារតែនៅក្នុងតំបន់និមួយៗនឹងវាដូចគ្នាចឹងដែលចាស

គ​៖ វាដូចគ្នាដែលតែវាភាគតិចណាស់ដែលថានៅក្នុងកន្លែងខ្លះចឹងទៅនឹងវារាងឆ្អែកចឹងទៅ

ខ៖ ចាស!វាភាគតិចណាស់ដែលវាបានហូបឆ្អែកនឹងនោះ ជាពិសេសកាលនឹងនោះវាគេបានបែងចែកដូចជាយើងនឹងវា១៧មេសា ចំណែកអ្នកមូលដ្ឋាននឹងគេហៅថាអ្នក១៨មេសា ហើយគេអ្នក១៨នឹងគេមិនសូវជាលំបាកដូចជាយើងនឹងនោះទេតែហើយអ្នក១៧មេសានឹងគេបានលុតដំ គេអោយយើងនឹងទៅកន្លែងដែលគេសំរាប់លុនដំយើងនឹងតែម្តង។

គ៖ គេហៅកន្លែងនេពន្ធសក្តីភូមិ។

ខ៖ នឹងហើយ ហើយកាលនឹងមិនមែនចេះតែថាទេណាកាលនឹងបើគេអោយយើងនឹងទៅជីកបន្លាយវិញនឹង គេអោយយើងនឹងទៅជីកបន្លាយឡើងវាមិនចេះតែថានោះទេដូចជាខ្ញុំនឹងវិញណាវាអោយទៅជីកបន្លាយនឹងឡើងដាក់អោយជីកទទឹងចំនួន១​ម៉ែត្រគីបហើយបណ្តាយវិញចំនន១កន្លះ គីបហើយជំរៅឡើង១ម៉ែត្រហើយវាអោយយើងនឹងជាអ្នករែកខ្លួនឯងទៀតនឹងចឹងហើយថាវានិងវាអោយប្រើយើងនឹងកាប់ហើយត្រូវរែកដីនឹងខ្លួនឯងទៀតហើយទៅជញ្ចូនទៅខ្លួនឯងទៀត គិតតែជញ្ចូនតែម្តង១ថ្ងៃៗនឹង។

ក៖ ហឺ!

ខ៖ ដល់តែហើយបានជាគេអោយយើងនឹងបានឈប់សំរាប់តែបើថាដល់មិនហើយនឹងគេមិនបានអោយយើងនឹងទៅសំរាកនោះទេប៉ុន្តែកាលនឹងបើយើងមានគ្នាចំនួន២នាក់ចឹងទៅគេអោយយើងនឹងបានបង្វាសគ្នាសំរាប់ជួយគ្នាចឹងទៅដូចជាម្នាក់គាត់ជាអ្នកកាប់ហើយម្នាក់រែកព្រោះអីកាលនឹងបើយើងធ្វើចំនួន២ម៉ែត្រ៤ជ្រុងចឹងទៅកាលនឹងគេមានម្នាក់គេជាអ្នកដែលកាប់ចឹងទៅហើយមានម្នាក់ទៀតនឹងគេគឺជាអ្នកដែលជួយរែកចឹងទៅកាលនឹងព្រោះអីមើលគ្នាដែលបើមានម្នាក់នឹងគាត់រាងថារាងហត់ហើយនឹងអោយគេជាអ្នករែកទៅហើយម្នាក់ទៀតនឹងគេជាអ្នកកាប់វិញចឹងទៅយើងបានដូចគ្នាបាន។

ក៖ ចាស!

ខ៖ នឹងហើយយើងបានដូចគ្នាធ្វើចឹង។

ក៖​ ចាស!ហើយចឹងកាលនឹងគេបានអោយអ៊ីធ្វើកាប់ដីអីនឹងសំរាប់យកកន្លែងធ្វើស្រែ?

ខ៖ នឹងកាប់ដីមិនមែនយកទៅធ្វើស្រែនោះទេតែគេបានកាប់ដីនឹងសំរាប់លើកជាទំនប់

គ៖ នឹងគាប់ដីនឹងគេសំរាប់យកទៅធ្វើជាទំនប់តែម្តងនឹង

ខ៖ ចាស!គេយកទៅធ្វើជាទំនប់នឹងណា

ក៖ ចាស!

គ៖ ដូចជាទំនប់នៅទួលក្រសាំងអីនឹងសុទ្ធតែជាអាពតវាជាអ្នកប្រើគេអោយលើកសុទ្ធតែជាអ្នកលើនឹងកាលនឹង។

ខ៖​ កាលនឹងគេលើទំនប់នឹងគេបានលើសំរាប់ធ្វើជាទំនុបលើជាប្រឡាយទឹក

គ៖ គេលើកធ្វើទំនុបនឹង

ខ៖​ កាលនឹងជំនាន់នឹងបើសិនជាមិនលើកធ្វើជាប្រឡាយនឹងទំនប់ចឹងនោះទេកាលនឹងគ្មានទឹកសំរាប់នឹងបង្ហូរធ្វើស្រែនោះទេ។

ក៖ ចាស!

ខ៖ ដល់ចឹងហើយបានជាអាពតនឹងវាបាននិយាយថាបើយើងធ្វើស្រែបង្វាសនឹងមេឃយើងបានហូបបាយតែបើថាយើងធ្វើស្រែបង្វាសនឹងបន្លាយនឹងយើងហូបនឹងបបរពួកនឹងបាននិយាយចឹងកាលនៅជំនាន់នឹងណា

ក៖ ចាស!

ខ៖ ចុះកាលនៅជំនាន់នឹងនោះមេឃបើមានភ្លៀងចឹងបានជាយើងនឹងបានជីកបន្លាយទាំងអស់គ្នានឹងចឹងហើយបានជាវាអោយយើងនឹងបានយកអីសំរាប់ប្រជាជនយើងនឹងបានទៅជីកបន្លាយហើយកាលនឹងគេបានអោយទៅជីកបន្លាយហើយ។ និយាយថាកាលនឹងខ្ញុំបានរស់មកដល់សព្វថ្ងៃនឹងនោះគឺដោយសារតែខ្ញុំនឹងបានចូលក្នុងកងយុវ័ន ដែលគេហៅកងយុវ័ននឹងថាគេកងចល័តស្រុកឥឡូវនឹងដូចថា ដូចជាពេលដែលយើងនឹងទៅភ្នំពេញនឹងចឹងដូចថាពីនឹងទៅខេត្តចឹងហ៎ អូដូចថាត្រូវទៅកំពង់ស្ពឺទៅកំពង់ចាមអីចឹងទៅណាវាបានឆ្លងខេត្តចឹងបាន បាននៅរស់។

ក៖ ចុះកាលជំនាន់សម័យនឹងអ៊ុំឆ្លងទៅខេត្តផ្សេងនឹងដោយដើរទៅ?

ខ៖ ចាសកាលនឹងអត់មានអីនោះទេកាលនឹងអ៊ុំបានទៅដោយសារការដើរថ្មើរជើង ពេលយប់នៅកន្លែងណាចឹងត្រូវទៅស្នាក់នៅកន្លែងនឹង កុំមកថាឥឡូវនឹងយើងបានទៅដល់កន្លែងមួយនឹងដែលគេថាជានៅក្នុងភូមិផ្សេងអីចឹង ចឹងហើយដល់ពេលដែលយើងបានទៅថាដូចជានៅក្នុងភូមិ ក ហើយយើងត្រូវទៅភូមិ ខ អីចឹង

គ៖ គេអោយយើងត្រូវតែទៅតែម្តង

ខ៖ កាលនឹងយើងទៅនឹងមិនមែនទៅម្នាក់ឯងនោះទេកាលនឹងយើងបានទៅគ្នាច្រើននាក់ ឧបមាថាគេមានក្រុមរបស់គេចឹងហើយក្នុង១ក្រុមនឹងមានសមាជិត៤ទៅ១០ឬក៏២០នាក់ចឹងទៅ យើងបានទៅតាមក្រុមមានកងកុមារ កងចល័ត កងយុវ័ន យើងទៅនឹងយើងទៅជាមួយនឹងកងក្រុមគេចឹងទៅហើយបើថាយប់នៅកន្លែងណាចឹងយើងទៅដេកនៅកន្លែងនឹងចឹងទៅសំរាប់កន្លែងសំរាប់នឹងគេបានសំរាកនៅក្នុងសហករនឹងហើយចំណែកព្រលឹមឡើងនឹងគេបានចាប់ផើមទៅទៀត។

ក៖ ចាសហើយចំពោះកងយុវ័ននឹងតើមានមូលហេតុអ្វីដែលគេបានអោយយើងនឹងចូលចឹង?

ខ៖ កងយុវ័នចូលដើម្បីចូលទៅនឹងដោយសារតែនឹងព្រោះអីកាលនឹងវាមិនសូវបានឈរនៅក្នុងកន្លែងធ្វើពេញដូចកងចល័តហើយកងយុវ័តនឹងគ្រាន់តែស្ទើងស្រូវនឹងបោចស្មៅអីចឹងតួចទេនេះឯងហើយចំណែកឯកងចល័តនឹងវាត្រូវទាំងបោចទាំងស្ទួង បើស្ទួងអីនឹងត្រូវស្ទួងអោយត្រង់ប្រទាត់ទៀតគេសុទ្ធតែវាស់ខ្សែសិនអោយត្រង់បន្ទាប់ទៀតតែបើយយើងធ្វើណ៎ គេដាក់ខ្សែអោយយើងស្ទួងត្រង់បន្ទាប់ទៀតចឹងហើយបើកងយុវ័ននឹងគេអាចនឹងលើកលែងចោលព្រោះអីកាលនឹងវានៅតូចនៅរាងស្ទើរហ៎។

ក៖ ចាស!ចឹងគឺកាលនឹងដោយសារតែអ៊ីនៅរាងស្ទើរតូច។

ខ៖ នឹងហើយនៅតូចហើយនៅវារាងស្ទើរចឹងទៅកាលនឹង។

ក៖ ចាស!

ខ៖ នឹងហើយនៅតូចស្ទើរចឹងហើយបានទៅចូលនៅក្នុងកងយុវ័នកាលនឹងបើនៅរាងស្ទើរចឹងគេបានរាងលើកលែងអោយយើងខ្លះព្រោះអីកាលនឹងយើងវារាងនៅស្ទើរចឹងហើយគេបានជួយលើលែងអោយមិនដូចជានៅក្នុងកងចល័តនោះទេវាមិនបានប្រើយើងពេញលក្ខណៈនោះទេ។

គ៖ កាលនឹងគេបានរាប់ចូលដែលតែយើងអាចសូមគេចូល

ខ៖ កាលនឹងយើងបានចេះតែនេះទៅកាលនឹងដូចថាយើងចេះឆ្លៀតចូលនៅក្នុងកងនឹងវាបានហូបមិនសូវជាឆ្អែកដែលនឹងកាលនឹងនោះចឹងហើយពេលនឹងខ្ញុំនឹងឃើញថាអោយកន្លែងណាដែលខ្ញុំរាងបានញ៉ាំបាយបានឆ្អែកនឹងស្រួលខ្ញុំទៅនឹងហើយកាលនឹង

គ៖ ទៅកន្លែងណានឹងកាលនឹងវាមិនចេះតែអោយយើងនឹងបានចូលទៅស្រួលនោះទេ។

ខ៖ នឹងហើយវាមិនសូវទេតែវារាងបានគ្រាន់បើ

គ៖ គេមិនងាយអោយយើងបានទៅណានោះទេ។

ខ៖ គេអោយមេកងគេនឹងបានអោយទៅដែល គេអោយទៅដូចថាពេលដែលយើងសុំគេទៅចឹងទៅគេអោយយើងទៅតើកាលនឹង។

គ៖ បើគេអោយចឹងបើសិនជាយើងចង់ទៅថៃអីចឹងកាលនឹងទៅបានដែរចឹង?ហាហា

ខ៖ អត់ទេគេមិនអោយយើងទៅទេព្រោះនៅជំនាន់អាពតនឹងកាលនឹងវាពិកបាកណាស់កាលនឹងនោះបើឃើញតែខុសបន្តិចនឹង

គ៖ គេមិនទៅទុកយើងទេ

ខ៖ ប្រហែលនៅក្នុងខេត្តស្វាយរៀងផងខ្ញុំបានមើលឃើញនៅនឹងភ្នែកកុំពុងតែនៅជ្រូតស្រូវៗចឹងហៅហើយហៅគេទៅហើយកាលនឹងហៅគេទៅវៃចោល។

ក៖ អឺយ!

ខ៖ ១អាទេះគោអីនឹងគេដឹកយកទៅហើយចឹងបានខ្ញុំនឹកឃើញហើយយកមកពិភាក្សាគ្នាថាហឺនឹងយើង យើងមិនដឹងជាថ្ងៃណានោះទេបើទំរាំគេសារក្រោយនឹងគេទំរាំតែច្រូតស្រូវហើយនឹងគេហៅដឹងអាទេះទៅហើយ ហើយចុះចំណែកយើងវិញ ជាអ្នកនៅនឹងដែលមិនដឹងគេយកទៅថ្ងៃណាថ្ងៃនៃអីចឹងនោះទេចឹងហើយបានថាគេនឹងបានឃើញគេយកទៅវៃចោលដែលតែបានថាវាមិនដឹងថាពេលណាហើយនឹងថ្ងៃណាចឹងហើយនឹងយើងក៏បានគិតហើយធ្វើបន្ទើរទៅវាមិនដឹងជាដល់វេនខ្លួនឯងពេលណានោះទេ នឹងឃើញថាគេយកយើងទៅថ្ងៃណាយើងទៅថ្ងៃនឹងតោះគេចវាមិនរួចហាហាហា។

ក៖ ចាស!

គ៖ កាលនឹងបានបន់ស្រន់ព្រះទេវតាថាអោយទេវតាអើយសូមជួយខ្ញុំអីចឹងទៅកាលនឹងអោយផុតទុក្ខភ័យចឹងណា។

ខ៖ មានតែប៉ុណ្ណឹងនោះទេកាលនឹង

គ៖ តែថាដល់ដំណាក់កាលនឹងវាភ័យចឹងហើយ

ក៖​ ចាស!ហើយកាលនឹងអ៊ីបានសំណាងមែនទែនដែលបានរួចគេចផុតរួចពីជំនាន់នឹងមក។

ខ៖ ចាស!កាលនឹងវាមកពីចេកផងពេលនេះនឹងពេលដែលដល់ពេលជិតបែកចឹងគេបានអោយយើងនឹងទៅស្ទួងស្រូវទៀតណា អោយពួកខ្ញុំនឹងទៅ អោយពួកខ្ញុំដែលនៅស្ទើរនឹងព្រោះអីកាលនៅជំនាន់នឹងត្រឹមបានអាយុ១៤ទៅ១៥ឆ្នាំនឹងចឹងហើយវានៅរាងស្ទើរវាមិនទាន់ជានៅធំប៉ុន្នាននោះទេអូនដល់ហើយទៅវាបានប្រើទៅជញ្ជូនស្រូវទៅទាំងល្អីៗស្រូវនឹងពីសហករមួយទៅឆ្លងទៅសហករមួយ បើប្រៀបធៀបនឹងយើងវិញនឹងពីឃុំសង្កាត់មួយទៅឃុំសង្កាត់មួយទៀត។

ក៖ ចាស!

ខ៖ វាមិនមែនជិតទេណាកាលនឹងដើរហាហើយទូល ហើយបើថាយើងទូលតិចអីមិនថាទេវាទូលនឹងយ៉ាងតិចណាស់ក៏១តៅជាងដែល។

ក៖ ហឺ!

ខ៖ អាប៉ោវស្រូវពីដើមយកអោយយើងទូលនឹងណា

ក៖ ចាស!

ខ៖ កាលនឹងបានទូលទៅឆ្លងស្រុកឆ្លងនេះនឹងណា

ក៖ ហឺ!

ខ៖ នឹងហើយគេបានអោយទូលជញ្ជូនទៅហឺបានប្រមូលពីសហករគេនឹងកាលនៅជំនាន់នឹងដែលគេជិតបែរហាហ៎ចឹងហើយរត់ រត់ពីសហករគេនឹងដែលយើងបានជញ្ជូនផលពីសហករគេយកមកដាក់នៅក្នុងសហកររបស់យើង។

ក៖ ចាស!

ខ៖ នឹងហើយ ហើយ

ក៖ ហើយកាលនៅជំនាន់នឹងខ្ញុំបានឃើញគេបានពាក់អាវខ្មៅ

ខ៖ នឹងហើយគេពាក់អាវខ្មៅ

ក៖ ដូចជាមានក្រមានឹងសំរាប់ស្រីៗវិញពួកគាត់បានកាត់សក់ត្រឹមក។

ខ៖ នឹងហើយគេកាត់សក់ខ្លី

គ៖​ កាលនឹងគេពាក់អាវពណ៍មិនបាននោះទេគេនាំគ្នាយកទៅច្រលក់អស់ហើយ។

ខ៖ គេពាក់អាវខ្មៅនៅជំនាន់នឹង អាវខ្មៅខោខ្មៅ ហើយគេហអើយគេបានកាត់សក់ខ្លី។

ក៖ ចាស!

ខ៖ ហើយគេបានបង់កក្រមា ហើយពូកខ្ញុំនឹងភាគច្រើននឹងខាងអ្នក១៧នឹងអត់សូវមានស្បែកជើងពាក់ទេដើរជើងទទេរតែម្តង។

ក៖ អូ!ចឹងក្តៅខ្លាំងណាស់ចឹង។

ខ៖ អូយ!វាវេទនានឹងដើរនឹងបើបានដើរទៅឆ្ងាយទៅកន្លែងវាលស្បៅវិញនឹងដើរសុទ្ធតែមុតដើរដូចជាដើរនៅកន្លែងមានវាស្បៅនឹងដុះនឹងដើរសុទ្ធតែមុតដើរ។

ក៖ ចាស !ហីយ!

ខ៖ ១ម្តងៗនឹងវាចេះតែចង់នឹងស្រែយំដែលនឹងប៉ុន្តែយើងនឹងវាមិនហ៊ានទេខ្លាចគេយកយើងទៅវៃចោលដែល។

ក៖ ចាស!

ខ៖ ចឹងហើយបើគេទៅទៅតាមគេ

ក៖ ហើយ

ខ៖ ស្រាចតែមេគេនឹងដាក់បញ្ជាមក។

ក៖ ចាស!ហើយបបរជាខោអាវអីនឹងគេបានអោយយើងបានប៉ុន្នានដែរ?

គ៖ ៣ខែបាន១កំផ្លេ។

ក៖ ចឹងហឺស!

ខ៖ ស្រុកគេនឹងទាល់តែវាពាក់ឡើងរហែកហើយនឹងបានវាអោយតែបើវាល្មមៗនឹងវាមិនទៅអោយគេអោយយើងនឹងទៅដេរពាក់វាវិញ។

គ៖ វាអោយយើងនឹងទៅដេរហើយប៉ះវាចឹងទៅ

ខ៖ វាអោយដេរហើយប៉ះនឹងហើយ

គ៖ និយាយរួមទៅ១ឆ្នាំៗអីនឹងគេអោយបាន៣កំផ្លេអូន។

ក៖ ចាស!

ខ៖ ហើយការធ្វើការងារនឹងទាល់តែយើងនឹងបានធ្វើអីហើយចឹងហើយបាយហូបហើយជួនកាលនឹងអាចធ្វើដល់ម៉ោង១១យប់នឹង១២អីន៎ក៏មានដែរតែបើសិនជាមិនបានធ្វើការទេពេលយប់នឹងត្រូវប្រជុំចឹងគេបានហៅយើងនឹងទៅប្រជុំទាំងយប់អីនឹងក៏បានទៀត ធ្វើហើយអីនឹងក៏វាហៅទៅប្រជុំ ហើយការប្រជុំនឹងវាហៅអោយទៅអង្គុយនៅទាល់តែម៉ោង១១យប់នឹង១២យប់អីនឹងក៏មានដែរហឺសកាលនៅជំនាន់នឹងនោះវាមិនថាគេមិនថាយើងនឹងកាលនឹងត្រូវតែប្រជុំទាំងអស់គ្នានឹងកាលនឹង។

ក៖ ចាស!

ខ៖ ហើយទៅបើពេលណាហ័កដូចជាបានមមៀលញឹកខ្លាំងពេកចឹងទៅពេលដែលបានហូបបាយហើយនឹងគេបានហៅអោយទៅធ្វើការនឹងទៅស្ទួងទៀតហើយ គេអោយទៅប្រជុំអីនឹងទាំងយប់នឹងហើយរាវស្ទួងអីនឹងទាំងយប់នឹងក៏មានដែរ។

ក៖ ចាស!

គ៖ មានអង្កដែលនឹងកាលនឹងតែវាមិនទៅអោយយើងនឹងបានស៊ីទេ។

ខ៖ នឹងហើយវាមិនអោយយើងស៊ីបានគ្រាប់គ្រាន់អីខំធ្វើចង់ងាប់។

ក៖ ហើយកាលនឹងបើវាលំបាកក្នុងការហូបចឹងអ៊ីមានបានធ្លាប់ល្មើសនឹងច្បាប់គេដែរឬទេ?

ខ៖ ចាស!

ក៖ អ៊ីមានធ្លាប់ល្មើសនឹងច្បាប់គេដែលឬទេ?

ខ៖ អត់ហ៊ានទេលួចអីនឹង

គ៖ ហូសៗៗៗ

ខ៖ អត់ហ៊ានលួចរបស់គេនោះទេកាលនឹងខ្លាចងាប់ណាស់។

គ៖ ខ្លាចគេយកទៅសំលាប់ចោល។

ខ៖ កុំតែថាឡើយរបស់គេនឹងតែរបស់យើងនឹងក៏យកមិនហ៊ានទៅយកផង

ឝ៖ កាលនឹងយើងមានរបស់ខ្លួនឯងនឹងមានដាំដំឡូងខ្លួនឯងនឹង។

ខ៖ របស់ខ្លួនឯងនឹងដូចជាដំឡូងអីនឹងតែវាចេះតែមិនអោយយើងទេបើថាយើងហ៊ានប៉េះរបស់ដែលយើងបានដាំនឹងវាថាយើងនឹងសុទ្ធតែលួចយើងបានដាក់ដាំជារបស់ឯងនឹងណាហើយពេលលបានផលហើយនឹងសុទ្ធតែមិនអោយប៉េះ ហើយបើថាអ្នកដែលទៅរកត្រីណាពេលដែលបានទៅរកបានហើយនឹងគេមិនអោយនឹងសុទ្ធតែដាក់នៅក្នុងកំសៀវបើគេមកនឹងហើយយើងដាំទឹកតែតាមពិតស្ងោរមាន់នឹងអីនឹងនៅក្នុងកំសៀវនឹងនឹង។

គ៖ នៅនឹងងាប់ហើយឯង

ខ៖ បើគេបានឃើញជាក់ស្តែងគេថាវាមិនមែនជារបស់យើងនោះទេយើងបានលួចអង្កា។

ក៖ ចាស!

ខ៖ នឹងហើយចឹងហើយគេក៏យកយើងនឹងទៅសំលាប់ចោលទៅ។

ក៖ ចាស!

ខ៖ អានឹងគេមិនមែនថាយកយើងនឹងទៅសំលាប់ចោលទេកាលនឹងគេថាយកយើងនឹងទៅរៀនសូត្រ។

ក៖ ចាស!

ខ៖ ហើយពេលដែលគេនាំទៅរៀនសូត្រនឹងបានបាត់ខ្លួនតែម្តង។

ក៖ ចាស!ចឹងអ៊ីអត់ដែរនឹងបានល្មើសនឹងគេទេណ៎?

ខ៖ ចាស! អត់ដែលបាននឹងល្មើសនឹងគេទេព្រោះអីកាលនឹងជំនាន់នឹងយើងនឹងសុទ្ធតែនៅជាកំលាំងស្រីៗចឹងហើយទៅយើងមិនដឹងជាទៅល្មើសអីយើងមិនដឹងជាទៅរកឯណាទៅរកអីអត់មាននៅឯណាអត់មានកន្លែងដែលត្រូវលួចបានព្រោះអីកាលនឹងសុទ្ធតែមានកងការពារគេដែលគេបានចល័តកាលនឹងមិនហ៊ានលួចនោះទេកាលនឹង បើថាមានប៉េះអាដំណាំដំណោចអីនឹងដូចជាដើមឈើដើមព្រៃអីដែលវាបានដុះនឹងអានឹងខ្ញុំបានប៉េះមែន ប៉េះវាយកមកធ្វើហូប។

ក៖ ចាស!

ខ៖ កាលនឹងខ្ញុំបានហូបអស់ហើយមានតាំងពីអើយដើមកំផ្លឹងក៏បានហូប អើយមើមបន្តើសកបានហូប ហូបអស់ហើយ ក្តួចក៏ហូប

ក៖ ហឺ!

ខ៖ យកមកធ្វើយកមកត្រាំទឹក យកមកត្រាំទឹកទៅថារបស់នឹងវាមានជាតិពុលចឹងទៅយកទៅត្រាំទឹកទៅក៏បានហាន់វាហើយប្តូរវា៤ទៅ១០ដង ទឹកនឹងមិនមែនទឹកស្អីនោះទេទឹកនៅក្នុងរន្ធដៅអាបេ នៅរន្ធដៅអាបេកាលនៅជំនាន់នឹងគ្មានទឹកប្រើនោះទេកាលនឹងព្រោះអីកាលនឹងទឹកវានៅអូឆ្ងាយណាស់ចឹងហើយរន្ជអាបេនៅក្រោយផ្ទះនឹងយើងបានដាក់ប្រើអីផ្តេរផ្តាយនោះទេពេលដែលបានមេឃភ្លៀងមកយើងទុកទឹកនឹងប្រើទៅ។

ក៖ ចាស!

ខ៖ យើងបានទុកទឹកនឹងសំរាប់ប្រើតែដល់ពេលអើយត្រាំទឹករបស់ដែលថាវាពុលណាត្រាំទឹកទៅត្រូវចាក់ចោលទឹកនឹងទាល់តែវារាងយូរណា ដល់ពេលដែលរុយទៅទុមលែងងាប់បានយើងយកមកធ្វើហូបបាន។

ក៖ អូចឹងត្រូវប្រើរយៈពេលប្រហែលប៉ុន្នានទៅ?ប្រហែលជាយូរហើយមើលទៅក្នុង១ខែអី?

ខ៖ ប្រើរយៈពេលលប្រហែលជា២ទៅ៣ថ្ងៃ។

ក៖​ អូប្រហែលជា២ទៅ៣ថ្ងៃទេហ៎

ខ​៖ ពេលដែលយើងនឹងបានត្រាំនៅក្នុងទឹកនឹងហើយយើងត្រូវតែយកទឹកនឹងយកទៅចាក់ចោលវាមួយសារហើយកាលនៅក្នុងជំនាន់នឹងអីកាលនឹងវាមានផ្លែដង្កោវារាងដូចផ្លែពផ្លឿហា។

ក៖ ចាស!

ខ៖ នឹងហើយយើងអាចយកវាមកហូបបានជំនួយពេលដែលយើងនឹងវាអត់ឃ្លាន។

ក៖ ចាស!

ខ៖ នឹងហើយ!

ក៖ ហើយកាលនៅសម័យនឹងគេមានធ្លាប់បានគេធ្វើបានដែលឬទេកាលនឹងនៅក្នុងសម័យនឹង?

ខ៖ កាលនឹងនៅជំនាន់នឹងនោះអត់ដែលដូចថាពេលនឹងយើងវារាងនៅតូចៗដែលចឹងចឹងគេមិនបានធ្លាប់ធ្វើបាបយើងផងអត់មានផង។

ក៖ ចាស!

ខ៖ ចាស!

ក៖ ហើយចុះអ៊ីមានបានចង់ចាំអ្វីជាងគេនៅក្នុងសម័យអាពតនឹងរហូតមកដល់សម័យឥឡូវ?

ខ៖ បើចង់ចាំនឹងខ្ញុំបានចង់ចាំជាងគេនឹងចង់ចាំនឹងពេលណាដែលយើងឃ្លានពេលណាដែលបានយើងឃ្លានហើយពេលបានធ្វើការហើយនឹងអត់មានអ្វីសំរាប់អោយហូបចឹងហើយនឹងយើងបានចង់ចាំជាងគេយើងចង់ចាំពេលនឹង ព្រោះអីពេលនឹងយើងខំប្រឹងធ្វើហើយយើងឃ្លានយើងហឺវតែយើងអត់មានអ្វីសំរាប់ហូបចឹងហើយម្នាក់ៗឃ្លានដល់ស្លាប់។

ក៖ ហូយ!

ខ៖ នឹងហើយ!

ក៖ ចាសហើយបន្ទាប់ពីបានដាច់អាពតមកនឹងអ៊ីមានមុខរបរអ្វីគេដែរ?ហើយមានជីវិតយ៉ាងណាហើយមានការតស៊ូយ៉ាងណាខ្លះ?

ខ៖ ខ្ញុំហ៎កាលដែលបានបែកអាពតនឹងហើយនៅអើយនៅជាមួយនឹងបងនឹងប្អូននៅឯក្នុងស្រុកហានឹងហើយនៅជាមួយនឹងបងនៅជាមួយនឹងម្តាយមីងនៅស្រុកអើយពេលដែលខ្ញុំបានជំលៀសទៅនឹងខ្ញុំបានបែកអាពតហើយខ្ញុំបានទៅស្រុកមកនៅជាមួយនឹងគេនៅក្នុងខេត្តពោធិសាត់។

ក៖​ចាស!

ខ៖ នឹងហើយទៅនឹងជាមួយនឹងគេនឹងផ្ទាល់តែម្តងបានធ្វើស្រែធ្វើចំការរកណុយអីសំរាប់ទៅស្ទួងត្រីគេធ្វើនៅឯស្រុកខាងពោធិសាត់ដែលនៅឯស្រុកនឹង ប៉ុន្តែកាលនឹងខ្ញុំនៅនឹងក្នុងខុសពីកន្លែងអាពតដែលកាលនឹងនៅក្នុងស្រុកអើយនៅឯនេះនៅឯក្នុងស្រុកព្រះអង្លូលយើងនេះព្រះមង្លូលបឹងខ្លាលយើងនេះឥឡូវនឹងគេហៅស្អីគេទេ ស្អីនៅបឹងខ្នាលចូលទៅស្រុកព្រះមង្លូលនឹងនៅស្រុកបឹងព្រាលនឹងខ្ញុំនៅនឹង ខ្ញុំបាននៅជាមួយគេនៅឯនឹងខ្ញុំនៅនឹងគាត់ជាអ្នកមានចិត្តធម៍កាលនឹងគាត់បានហៅខ្ញុំនឹងអោយទៅនៅជាមួយខ្ញុំក៏បានទៅនៅជាមួយនឹងគេចឹងទៅហើយខ្ញុំក៏បានទៅជួយធ្វើស្រែធ្វើចំការ ធ្វើស្រែចឹងទៅព្រោះអីនៅឯស្រុកនឹងកាលនឹងគេធ្វើស្រែនោះទេ ពេលដែលធ្វើស្រែបានចឹងទៅគេបានលក់ហើយគេអោយលុយយកមកស្រុកវិញ ឃើញថាខ្ញុំនឹងមិននៅនឹងទេចឹងហើយខ្ញុំយកលុយនឹងយកមកជួបជុំបងនឹងប្អូននៅឯស្រុកកំណើត។ ពេលដែលបានមកដល់នឹងម្តាយខ្ញុំនឹងអត់មាននោះទេមានតែម្តាយមីងនឹងយាយរបស់ខ្ញុំនោះទេ។ យាយខាងម្តាយនឹងលោកយាយខាងឪពុកនឹងនឹងមានជីតាដូតាយាយអីនឹងនៅខាងឪពុកខ្ញុំនឹងគាត់នៅទាំងអស់ ។

ក៖ ចាស

ខ៖ ពេលនឹងមានមានឹងមីងអីទាំងអស់តែមិនមានបងប្អូនបង្កើតនោះទេព្រោះអីកាលនឹងបងនឹងប្អូនបង្កើតនឹងគាត់បានស្លាប់ទៅអស់ហើយ។

ក៖ ចាស!

ខ៖ នឹងហើយដល់ពេលដែលបានមកនៅជាមួយនឹងគាត់ចឹងទៅក៏មានគ្រួសារហើយបានជាមកលក់បាយបានបងប្អូនគេបានហៅមកជួយលក់បាយនៅក្នុងទីក្រុងភ្នំពេញយើងនេះ។

ក៖ ចាស!

ខ៖ កាលនឹងនៅលក់នៅជិតផ្សារអូរឡាំពិកយើងនឹងកាលនឹងខ្ញុំទៅលក់បាយជាមួយនឹងបងប្អូនខ្ញុំនឹងបានមានគ្រួសារទៅចាស។

ក៖ ចាស!អ៊ីបានរៀបការនៅក្នុងឆ្នាំណាដែល?

ខ៖ ខ្ញុំបានរៀបការនឹងនៅក្នុងឆ្នាំ១៩៣៦។

គ៖​ កាលនឹងបានរៀបការអីនឹងហូស

ក៖ ចាស!ហើយចឹងកាលនឹងអ៊ីបានរៀបការនឹងដូចថាពេលនឹងអ៊ីហើយនឹងលោកពូកនឹងបានស្រលាញ់គ្នាចិត្តដោយចិត្តឬក៏ឪពុកគាត់ជាអ្នកផ្សំផ្គុំអោយ?

ខ៖ អត់ទេ

ក៖ ចឹងឪពុកម្តាយអ៊ីគាត់ជាអ្នកដែលបានរៀបចំអោយ?

ខ៖ អត់ទេមីងមាជាអ្នករៀបចំអោយពេលនឹងខ្ញុំបាននឹងឃើញថាគាត់នឹងបានមកចូលស្តីដណ្តឹងខ្ញុំនឹងគេបានពេញចិត្តយើង។ ហើយទៅពេលនឹងមីងនឹងគេក៏ថាខាងគេនឹងគេក៏កំព្រីកំព្រាដែលចឹងគេនឹងមានបងនឹងប្អូនចំនួន៣នាក់ហើយដល់ពេលខ្ញុំនឹងមានអើយកាលនឹងខ្ញុំវាអត់មានបងនឹងប្អូនចឹងហើយអាចមើលទៅវាថាអាចនៅជាមួយនឹងគ្នាបានចឹងទៅគាត់ក៏បានផ្សំផ្គុំអោយយើងទៅតាមកាលពិតនឹងយើងមិនដែលបាននឹងជួបមុខហើយស្គាល់គ្នាពីមុននឹងមកសោះ។

ក៖ គាត់មានឈ្មោះអ្វីដែលប្តីរបស់អ៊ី?

ខ៖ ប្តីរបស់ខ្ញុំនឹងគាត់មានឈ្មោះថា ចន យ៉ាន។

ក៖ តើគាត់មានស្រុកកំណើតនៅឯណាដែរ?

ខ៖ គាត់មានទីលំនៅក្នុងស្រុកកោះធំដែរនឹង។

ក៖ ចាស!គាត់មានទីលំនៅនឹងដូចគ្នា?

ខ៖ ចាស!គ្រាន់តែថាគាត់នឹងនៅរាងឆ្ងាយគាត់នៅពីមន្ទីស្រុកទៀតប្រហែលជា១គីឡូដីអីនោះផ្ទះគាត់នឹងនៅណុងប៉ុន្តែគាត់នឹងបាននៅជាមួយនឹងគេដែលប្តីរបស់ខ្ញុំនឹងគ្រួសាររបស់ខ្ញុំនឹងគាត់បាននៅជាមួយនឹងគេ។ នៅជាមួយនឹងគេជាអ្នកធ្វើកង់កាលនឹងពីដើម ហើយគាត់ក៏បានធ្វើកង់ដែរចឹងហើយកាលនឹងគាត់ជាអ្នកធ្វើកង់។

ក​៖ ចាស!ហើយចុះឥឡូវវិញគាត់មានមុខរបរជាអ្វីដែរ?

ខ៖ គាត់មានមុខរបរជាអ្នករត់ម៉ូតូឌុបណាអូនកាលនឹងអស់ពីធ្វើជាជាងកង់គាត់បានរត់ ហើយពេលដែលបានមកនៅភ្នំពេញជាលើដំបូងចឹងគាត់បានប៉ះកង់ហើយគាត់បានប៉ះកង់នឹងនៅកន្លែងផ្លូវធំចឹងគេមិនអោយយើងនឹងធ្វើណា។

ក៖ ចាសៗ!

ខ៖ ចាស!វាបានប៉ះពាល់ដល់ឡែងណែ

ក៖ ផ្លូវសាធារណៈ

ខ៖ ផ្លូវសាធារណៈនឹងហើយចឹងហើយបានជាគាត់ចាប់ផ្តើមរត់ម៉ូតកង់ឌុបហើយពេលដែលរត់អត់បានចឹងក៏ទៅរត់កង់បី​ហើយអត់បានចឹងក៏ទៅរត់ស៊ីខ្លូលចឹងហើយឥឡូវនឹងបានជាប់មករត់ម៉ូតូឌុបមករហត់មកដល់សព្វថ្ងៃនឹងបានជាប់មករហូតមកហើយនឹងវាចឹង។

ក៖ ហើយគាត់មានអាយុប៉ុន្នានហើយ?

ខ៖ ប្តីរបស់ខ្ញុំនឹងគាត់មានអាយុ៥៨ឆ្នាំហើយគាត់កើតនៅក្នុងឆ្នាំឆ្លូវ។

ក៖ ចាស!ហើយដូចថា​ ដូចថាគាត់មកដល់ឥឡូវនឹងដូចថាគាត់មានបានធ្លាប់ប្រាប់អ៊ីថាគាត់ជួបការលំបាកដែរឬទេ?

ខ៖ គាត់បានពិបាកមកនឹងដូចតែគា្ននឹងកាលនឹងតែគ្រាន់តែថាកាលនឹងនៅឯស្រុកទន្លេនឹងវាមិនស្រុកពិបាកដូចជានៅក្នុងស្រុករបស់ខ្ញុំ។

ក៖ ចឹងគាត់ធ្លាប់និយាយប្រាប់អ៊ី?

ខ៖ចាស! ខាងខ្ញុំនឹងគេមិនអោយសូវបានហូបទេតែខាងគាត់គេអោយហូបបានបបូរ

គ៖ ខាងគាត់នឹងគេមិនសូវជាបានយកទៅវៃចោលនោះទេ។

ខ៖ នឹងហើយខាងគាត់នឹងគេអោយហូបបានច្រើនហើយគេមិនសូវយកទៅវៃចោលនោះទេតែចំណែកឯខាងខ្ញុំនឹងវិញគេមិនសូវជាបានអោយហូបទេហើយគេបានយកមនុស្សទៅវៃចោលខាងខ្ញុំឯងនេក។

ក៖ ចាស!

ខ៖ វារាងគួសមកាលនឹងខាងគាត់វាមិនទៅពិបាកនោះទេ។

គ៖ ខាងនេះនឹងគេមិនយកទៅវៃចោលនោះទេតែគេបានអត់បាយយកតែម្តង។

ខ៖ នឹងហើយខាងពោធិសាត់ អត់បាយស្លាប់

គ៖ អត់បាយសំរាប់ស៊ីតែម្តង។

ខ៖ បើខាងកោះធំខាងទន្លេយើងនេះអត់អត់បាយទេប៉ុន្តែគ្រាន់តែគេបានយកទៅវៃចោល។

គ៖​គេយកទៅវៃចោលគេតឹងរឹង។

ខ៖ គេតឹងរឹងខុសគ្នាទៅតាមកន្លែងនឹងចឹងវាខុសគ្នា។

ក៖ ចាស!

ខ៖ ចាស!ខុសគ្នាចឹងណាអូន។

ក៖ ចាស!

ខ៖ ចាស!

ក៖ ហើយសព្វថ្ងៃនឹងអ៊ីមានកូនបានប៉ុន្នាននាក់ហើយ?

ខ៖ ខ្ញុំមានកូនចំនួន៤នាក់ហើយ។

ក៖ ស្រីប៉ុន្នានប្រុសប៉ុន្នានដែរ?

ខ៖ ប្រុសទាំងអស់។

ក៖ ប្រុសទាំងអស់?

ខ៖ ចាស!ប្រុសទាំងអស់។

ក៖ ចាស!ចឹងពួកគាត់មានឈ្មោះអ្វីខ្លះទៅ?

ខ៖ អឺយកូនបងគេមានឈ្មោះថា យ៉ាន ចំរើន កូនទី២មានឈ្មោះថា ចាន់បូរា កូនទី៣មានឈ្មោះថា ប៊ុនយ៉ានបូរេន សុទ្ធតែប្រុសទាំងអស់។

ក៖ ចាស!

ខ៖ ប៉ុន្តែកូនទាំង៣នាក់នឹងវាមានតែវាខ្សត់កូនស្រីហើយគេម្នាក់ៗនឹងគេមានការងារធ្វើអស់ហើយតែនៅកូនតូចនៅកូនទី៤ដែលនៅតូចនឹងគេមានអាយុ១៥ឆ្នាំ អាយុនឹងគេកំពុងពេញនៅរៀន។

ក៖ គេរៀននៅឯណាដែលនៅវិទ្យាល័យ?

ខ៖ អត់ទេគេរៀននៅថ្នាក់ទី៧។

ក៖ ចាសអូនៅថ្នាក់អនុវិទ្យាល័យចាស។

ខ៖ គេនៅរាងតូចជាងគេអានឹងចឹងអានឹងគេហៅអនុវិទ្យាល័យចឹងហើយ?

ក៖ ចាស!នៅថ្នាក់អនុវិទ្យាល័យ។

ខ៖ គេរៀននៅថ្នាក់បានត្រឹមថ្នាក់ទី៧នឹង។

ក៖ ចាសហើយគាត់ផ្សេងទៀតនឹងគាត់បានរៀបការហើយ?

ខ៖ នៅទេមិនទាន់ទេ។

ក៖ ប៉ុន្តែនឹងគាត់គ្រាន់តែបានការងារធ្វើហើយ?

ខ៖ ចាសគាត់បានមានការងារធ្វើគ្រាប់ៗគ្នាអស់ហើយកូនបងនឹងគេធ្វើជាជាងដេរ ហើយបើកូនទី២នឹងគាត់រៀនមិនទាន់បានចប់នោះទេព្រោះអីកាលនឹងគាត់មិនបានរៀនតែឥឡូវនឹងគាត់បានរៀនចូលឆ្នាំទី៣ហើយនៅមហាវិទ្យាល័យហើយគេបានរៀន នៅក្នុងផ្នែកគ្រប់គ្រងpizza ហើយបើកូនទាំងបីវិញនឹងគេរៀនចប់ខាងផ្នែករៀបចំDecorationចាស។  
ក៖ ចាសអ៊ី!

ខ៖ នឹងហើយគាត់បានការងារខាងផ្នែកDesign នំខេក។

ក៖ អូ!ចាស!

ខ៖ នឹងហើយនឹងហើយគេបានចូលធ្វើការងារជាអ្នកDesignនំខេកចាស។

ក៖ ហើយសព្វថ្ងៃនឹងអ៊ីបាននៅជុំជាមួយនឹងក្រុមគ្រួសារ?

ខ៖ ក្រុមគ្រួសាររបស់ខ្ញុំនឹងគឺបាននៅជុំគ្នាទាំងអស់នឹងអត់តែខ្ញុំព្រោះអីខ្ញុំវាពិកបាកនឹងទៅមកពេកព្រោះអីពេលដល់ម៉ោង៥ព្រឹកនឹងខ្ញុំបានងើបឡើងដាក់ដាំបាយហើយមិនហ៊ានទៅផ្ទះព្រោះអីខ្លាចមានបញ្ហាខ្លាចពេលដែលជិះជិតភ្លឺនឹងខ្លាចក្លែងលោមានអ្នកណាគេស្រវឹងអីគេជិះប៉ះពាល់ចឹងទៅណា។

ក៖ ចាស!

ខ៖ ហើយចឹងកុំអោយពិបាកខកដំណើរចឹងហើយក៏នៅនឹង នៅដេកនៅនេះចឹងទៅដល់ពេលមានបុណ្យទានអីបានខ្ញុំបានទៅផ្ទះ។

ក៖ ចាស!

ខ៖មានរវល់អីនឹងបានខ្ញុំទៅផ្ទះ។

ក៖ ចាសៗ!

គ៖ នៅផ្ទះបងប្អូនឯងនឹង។

ខ៖ នៅផ្ទះបងប្អូនឯង។

ក៖ ចាសៗ!ហើយអ៊ីកាលនៅពីក្មេងមករហូតមកដល់ឥឡូវនេះមានធ្លាប់ដូចថាមានក្តីស្រមៃតាំងពីតូចមកនឹងចង់ធ្វើជាអ្វីដែរឬទេ?

ខ៖ អើយក្តីស្រមៃហេស កាលពីជំនាន់មុខនឹងគ្មានក្តីស្រមៃអីនោះទេដូចថាយើងនៅមានកំរិតនៅរាងស្ទើរ នៅស្ទើរនឹងយើងរៀនវាមិនទាន់បានចប់ វាគ្មានអីនោះទេអូនកាលជំនាន់នឹងនោះ។

គ៖ កើតមកនឹងវាលំបាករហូតមក។

ខ៖ កើតមកវាលំបាករហូតនឹងរកក្តីស្រមៃអីគ្រាន់ថាយើងអោយបានក្តីស្រមៃអីចឹងគ្រាន់ថាយើង

គ៖ វាមិនដូចជាក្មេងឥឡូវនោះទេគ្មានឥឡូវនឹងគេមានក្តីស្រមៃច្រើនណាស់

ខ៖ កាលនឹងយើងមានជីវៈភាពនឹងវាមិនសូវបានជាធូធានឹងហើយក្មេងៗឥឡូវនឹងគេមានក្តីស្រមៃច្រើនតែបើថាខ្ញុំនឹងអត់មានទេក្តីស្រមៃនឹងនោះវាមិននឹកឃើញនោះទេ គ្រានតែថា

គ៖ វាគ្មានក្តីស្រមៃនោះទេកាលនៅជំនាន់នឹងនោះព្រោះអីស្រមៃវាមិនកើតទេ

ខ៖ គ្រាន់តែថាអោយបានជីវៈភាពល្អប្រសើរបូរបូរទៅបានហើយ។

គ៖ ហើយកាលនឹងវាគ្មានបានក្តីស្រមៃអីនឹងនោះទេមានតែខ្លាចគេយកទៅវៃចោលតែប៉ុណ្ណឹងនោះទេ។

ខ៖ នឹងហើយកាលនឹងវាមិនដឹងថាត្រូវស្រមៃនឹងទៅធ្វើអីនៅកន្លែងណានោះទេ ហើយបើឥឡូវនឹងវាគ្មានស្រមៃអីទៀតសម័យនឹងបើយើងអាយុវ័យវាបានប៉ុណ្ណឹងហើយនឹង។

គ៖ អើ បើយើងវាឡើងប៉ុន្នានឆ្នាំហើយនឹងស្រមៃអីទៀត។

ក៖ ចាស!

ខ៖ នឹងហើយ!

គ៖ ហើយកាលនឹងយើងរៀនក៏បានតិច។

ខ៖ នឹងហើយយើងរៀនក៏បានតិចធ្វើអ្វីកើតនោះទេ។

ក៖ ចឹងឥឡូវនឹងអ៊ីក៏អត់មានដែរ?

ខ៖ ចាស!

ក៖ ចឹងអ៊ីមានគំរោងអីសំរាប់ជីវិតរបស់ខ្លួនឯងដែរឬទេ?

ខ៖ ហឺយ អ៊ីអត់មានគំរោងអីនោះទេអ៊ីអោយតែថានៅបានជុំគ្រួសារទៅបានសុខសប្បាយទៅបានហើយ។

ក៖ ចាស!

ខ៖ ព្រោះអីកូនៗនឹងអនាគតទៅគេនឹងស្រមៃ មានស្រមៃអីនឹងជារឿងរបស់គាត់នឹងណា។

ក៖ ចាសៗ!

ខ៖យើងចាស់ហើយនឹងមិនដឹងថាត្រូវស្រមៃចង់ធ្វើអ្វីទៀតនោះទេកំលាំងវាចេះតែដុនដាបទៅហើយព្រោះធ្វើការងារនឹងវាហត់នឿយ។

ក៖ ចាស!

ខ៖ ចាស!

ក៖ ហើយអ៊ីដូចថាអ៊ីមានបទពិសោធន៏ជីវិតច្រើនចឹងអ៊ីនបទពិសោធន៏អ្វីគេខ្លះដែលធ្វើអោយអ៊ីបានចង់ចាំរហូតមកដល់ឥឡូវនឹង?

ខ៖ អឺអាពតមាន តាំងពីសម័យពីក្មេងមករហូតមកដល់ឥឡូវនឹងហ៎?

ក៖ ចាស!

ខ៖ បទពិសោធន៏នឹងមានស្អីទេមានតែធ្វើជាចុងភៅនឹងគ្រាន់តែបទពិសោធន៏ចុងភៅនឹងជាង២០ហើយគ្រាន់តែធ្វើជាចុងភៅនឹងមក។

ក៖ អ៊ីធ្វើមុខម្ហូបរបស់ខ្មែរយើង?

ខ៖​ នឹងហើយមុខម្ហូបរបស់ខ្មែរយើងនឹង។

ក៖ ចឹងម្លូបខ្មែរយើងនឹងអ៊ីចេះបានទាំងអស់តែម្តង?

ខ៖ ម្លូបខ្មែរនឹងអឺមមានស្លមុខម្ហូបប្រហើរ ស្ងោរ ម្ជូរអីនឹងយើងចេះហើយ តែចំពោះមុខម្ហូបបបរទេសវិញនឹងអត់សូវចេះទេអត់ចេះចឹងម៉ង់ចេះតែមុខម្ហូបខ្មែរ។

ក៖ ចាស!

ខ៖ ចាស!ហើយអ៊ីមានបទពិសោធន៏ជាងគេនឹងមានតែធ្វើជាចុងភៅនឹងតែម្តងប៉ុន្តែយើងនឹងវានេះតែម្តងពីមុខមកនឹងយើងក៏ធ្លាប់ដែល ពេលដែលខ្ញុំនឹងបានរៀបំក្រុមគ្រួសារនឹងខ្ញុំក៏ធ្លាប់ដែរប៉ុន្តែយើងវាបានធ្លាប់លក់បបរអើយមានលក់បបរនឹងនំប័ងសាច់អីនឹងអើយ ដែលពេលនឹងអ៊ីធ្លាប់បានលក់នៅមុខផ្ទះអីគេនឹងក៏អ៊ីធ្លាប់ជួបដែលធ្លាប់លក់បាយដែលចឹងហើយពេលនឹងខ្ញុំបានឆ្លងកាត់អស់ហើយលក់បានក៏បានលក់ លក់បបរនឹងក៏បានលក់ ។

ក៖ ហើយអ្វីដែលធ្វើអោយអ៊ីពិបាកជាគេបំផុតក្នុងជីវិតរបស់អ៊ីដូចថាពេលដែលអ៊ីបាននឹកឃើញហើយនឹងធ្វើអោយអ៊ីពិបាកចិត្តតែម្តងតើអ៊ីមានដែលឬទេ?

ខ៖ ពិបាកជាងគេនឹងមានតែអើយរឿងការងារនឹងវាមានអ្វីទៅស្រួលនោះទេការងារជាចុងភៅនឹងក៏វាពិបាកដែរនឹង មិនមែនការងារស្រួលទៅបានលុយមកស្រួលនោះទេ អានឹងមានតែការងារដែលវាពិបាកបានវាបានលុយចាស។

ក៖ ចុះសំរាប់បទពិសោធន៏ជីវិតដែលល្អដែលធ្វើអោយអ៊ីនឹកឃើញហើយវាធ្វើអោយអ៊ីបានសប្បាយចិត្តនឹងមានដែរឬទេ?

ខ៖ អឺមានតែអើយ អត់មានតែអីនោះទេរឿងបទពិសោធន៏នឹងនោះដូចជាពេលមុននឹងខ្ញុំបានធ្លាប់បានប្រឡងនៅខាងអង្កការនឹងខ្ញុំប្រឡងបានជាប់បានលេខ១ដែលគេអោយយើងទៅប្រឡងក្នុងការធ្វើម្ហូបនឹង។

ក៖ អង្កការនឹងឈ្មោះអ្វីដែរ?

ខ៖ អង្កការហាសា កាលពីដើមនឹងខ្ញុំកាលនៅជំនាន់នឹងអើយក្នុងឆ្នាំ២០០៤នឹងខ្ញុំបាននៅក្នុងអង្កការណាសានឹងនៅស្តាអូឡាំពិកយើងនេះ។

ក៖ ចាស!

ខ៖ កាលនឹងខ្ញុំបាននៅនឹងប្រហែលជាជិតបាន១០ឆ្នាំហើយ បទពិសោធន៏ចុងភៅគ្រាន់តែប្រឡង យើងកាលនឹងបានគាត់ជួយអោយយើងនឹងកាលនឹងព្រោះអីយើងវាមានកូននៅតូចដល់ចឹងធ្វើអីវាមិនកើតយើងក៏បានសុំកន្លែងគេនឹងរៀន រៀនហើយនឹងគេបានអោយរបបយើងនឹងក្នុង១ថ្ងៃនឹង១រៀល(១រៀលមានន័យស្មើនឹង៤០០០រ)ទៀតទៅរៀននៅកន្លែងគេហើយ គេបានអោយរបបអោយយើងនឹងបានក្នុង១ថ្ងៃនឹងបាន១រៀលទៀតសំរាប់ក្នុងការធ្វើដំណើរ។នឹងហើយកន្លែងនឹងបានជាយើងអាចនឹងបានចេះធ្វើម្ហូបអីមកហើយយើងអាចនឹងចេះធ្វើម្ហូបហើយហើយនឹងយើង យើងអាចមានជីវៈភាពអាចនឹងរស់មកដល់សព្វថ្ងៃនឹងចឹងដោយសារអី អានឹងដោយសារតែយើងកាលនឹងបានរៀនធ្វើម្ហូបនឹងផងបានស៊ីឈ្នួលគេផង។ យើងធ្វើនឹងបានប្រាក់ខែទៀត ពេលនឹងយើងធ្វើម្ហូបហើយនឹងអង្កការនឹងបានអោយប្រាក់ខែអោយយើងទៀតចឹង យើងបានប្រខែអោយយើង ចឹងហើយបានជាយើងចាប់ផ្តើម យើងចេះធ្វើម្ហូបធ្វើអីនឹងកាលនឹង។ គ្រាន់ថាចំពោះការធ្វើម្ហូបនឹងយើងចេះដែលគ្រាន់តែថាម្ហូបនឹងវាមានរស់ជាតិឆ្ងាញ់ឬក៏មិនឆ្ងាញ់នឹងយើងមិនដឹងនោះទេទាល់តែយើងរៀនទៅបានយើងមានក្បួនមានខ្នាតរបស់វា នឹងហើយចាប់ផ្តើមរៀននឹងគេមានក្បួនមានខ្នាតគេអោយយើងរៀនហើយព្រោះអីនៅកន្លែងអង្កការនឹងចឹងគេអោយចុងភៅធ្វើនឹងសុទ្ធតែលំដាប់ផ្កាយ៥ហា៎ សុទ្ធតែមកពីហឺយសណ្ឋាគារលំដាក់ផ្កាយ៥ណា ហើយសណ្ឋាគារលំដាប់ផ្កាយ៥នឹងមានដូចជានៅ Roya ហើយនឹងកង់តាណង់តាលយើងនេះ។ មានឈ្មោះស្អីគេនៅផ្សារដើមគរយើងនេះ។

ក៖ ចាស!

ខ៖ ឈ្មោះស្អីដូចជាInterconនឹងហើយ អង្កការនឹងសុទ្ធតែធ្វើការងារបំរើអោយសណ្ឋាគារនឹងហើយ នឹងហើយនៅសណ្ឋាគារនៅRoyaនឹងនៅក្នុងសណ្ឋាគារIntercon។

ក៖ ចាស!ឥឡូវនិងគេបានធ្វើការប្តូរឈ្មោះទៀតហើយ។

ខ៖ ចាស!គេបានប្តូរហើយនឹងគេមិនដឹងជាបានដាក់អីនោះទេបានដឹងតែថាអីចឹង។

ក៖ គេប្តូរជាឈ្មោះGreat Palace ។

ខ៖ នឹងហើយសុទ្ធតែខាងអង្កការនឹង ហើយមួយទៀតនឹងខាងអង្កការនឹងដែលនឹងមានឈ្មោះថាNGO ។

ក៖ ចាស!

ខ៖ ហើយខាងNGOនឹងហើយមួយទៀតនឹងគេខាងBusinessមួយទៀតនឹងគេហៅណាសាស្អីគេទេ។

ក៖ នឹងហើយ!

ខ៖ នឹងហើយហើយទៅកាលនឹងខ្ញុំវាបានឈប់យូរដែលហើយ។

ក៖ ចាស!ចឹងទាំងអស់នឹងពេលដែលអ៊ីបាននឹកឃើញហើយនឹងធ្វើអោយអ៊ីបានសប្បាយចិត្តតែម្តង?

ខ៖ ចាស!ពេលដែលបាននឹងឃើញបាននឹងធ្វើអោយខ្ញុំបានសប្បាយចិត្តតែម្តងព្រោះអីកាលនឹងបានទៅនឹងរៀនចេះហើយបានប្រា់កខែប្រាក់អីមកដែលចឹងហាហ៎បានធ្វើម្ហូបអីចឹងអោយគេចឹងហើយបើជាធម្មតាវិញ នៅនឹងជាមួយនឹងអង្កការនឹងយើងបានប្រាក់ខែហើយយើងបានធ្វើទៅបានឈប់សំរាកអីខ្លះដែរអីចឹងទៅចឹងវាធ្វើអោយយើងរាងបានធូរកំលាំងយើងខ្លះដែរ។ ហើយចំណែកឯរាល់ថ្ងៃនឹងវាក៏មិនមែនទៅលំបាកអីខ្លាំងណាស់ណាដែលទេគ្រាន់តែយើងបានដឹងថារឿងធ្វើម្ហូបនឹងវាជាអាជីពរបស់យើងហើយនឹង។

ក៖ ដោយសារតែយើងស្រលាញ់វាចឹងហើយក៏ធ្វើវាទៅ។

ខ៖ ចាស!ដោយសារតែយើងបានស្រលាញ់វាហើយក៏បានចាប់យកអាជីពនឹងទៅ នឹងហើយព្រោះអីវាតាំងពីក្មេងមកដល់ទៅពេលនេះនឹងដល់ពេលដែលវាជាអាជីពរបស់យើងនឹងហើយចឹងបានជាពេលនឹងវាជាអាជីពរបស់យើងបានហើយវាជាអាជីពរបស់យើងនឹងហើយយើងធ្វើតែនៅនឹងម្ហូបនឹងតែម្តងចឹងហើយបានថាទោះបីយើងវាលំបាកឬស្រណុកនឹងក៏យើងនឹងតែប៉ុណ្ណឹងព្រោះអីវាជាអាជីពរបស់យើងហើយនឹង។

ក៖ ចាស!

ខ៖ ចាស!

ក៖ ចាស!ចឹងអ៊ីមានពាក្យពេជ្យអ្វីដើម្បីនឹងនិយាយជាចុងក្រោយសំរាប់និយាយទៀតដែរឬទេដូចថាអ៊ីចង់និយាយទាក់នឹងបទពិសោធន៏ល្អៗដែលអ៊ីធ្លាប់បានជួបប្រទះកន្លងមកអ៊ីមានតែ១នឹងឬក៏អ៊ីមានអ្វីផ្សេងៗទៀតដែរ?

ខ៖ មានតែបទពិសោធន៏នឹងហើយអើយបទពិសោធន៏នឹងហើយអើយអត់មានបទពិសោធន៏ក្រៅពីនឹងទាំងបទពិសោធន៏ធ្វើម្ហូបអោយគេនឹងមានមួយទៀតនឹងគឺបទពិសោធន៏មើលក្មេងព្រោះអីនៅអង្កការនឹងគេបានអោយខ្ញុំនឹងមើលក្មេងដែលតើ គេអោយយើងនឹងទៅមើលក្មេងជំទង់ៗហ៎ដែលមានអាយុ១៥ទៅ១៧ឆ្នាំដែលពួកគាត់ជាស្រ្តីដែលមានវិបាកអីនឹង។

ក៖ អឺ!

ខ៖ចាស!បានមើលថែក្មេង បានមើលថែក្មេងនឹងចឹងវាមានអាម្មរណ៏ថាយើងនឹងដូចជាសប្បាយចិត្តដែលព្រោះអីកាលពីមុនមកនឹងយើងមិនដែលមានកូនស្រីចឹងហើយគេអោយយើងនឹងបានទៅមើលក្មេងៗនឹងគេសុទ្ធតែជាស្រីៗទាំងអស់។

ក៖ ចាស!

ខ៖ គេបានអោយយើងមើលក្មេងនឹងសុទ្ធតែស្រី។

ក៖ ចាស!

ខ៖ ក្នុង១ផ្ទះនឹងមានសុទ្ធតែស្រីហើយគេមាន៤ទៅ១០នាក់ចឹងទៅកាលនឹងអើយហើយចំពោះអាយុរបស់កូនក្មេងនឹងវាមានអាយុប្រហែលជាពី១៥ទៅ១៦ឆ្នាំអីឡើងនឹងទៅបើខ្លះទោ១៧ទៅ១៨ឆ្នាំដែលគេអោយយើងនឹងមើលនឹង ហើយក្នុង១ផ្ទះនឹងមានគ្នា១០នាក់អីចឹងទៅគ្នា១០អីចឹងទៅហើយយើងបានធ្វើតែល្អៗសំរាប់គាត់ហើយគាត់ក៏ល្អៗសំរាប់យើងចឹងទៅចឹងហើយយើងក៏បានសប្បាយចិត្តយើងមានអាម្មរណ៏ថាសប្បាយចិត្តទៅនឹងហើយ។

ក៖ ចាស!អ៊ីអរគុណអ៊ីច្រើនចឹងជាចុងក្រោយអ៊ីមានពាក្យពេជ្រអ្វីសំរាប់ផ្តាំផ្ញើរដល់អ្នកដែលគាត់បានស្តាប់សំលេងរបស់អ៊ីនឹងដែរឬទេ?

ខ៖ អើយខ្ញុំមានពាក្យពេជ្រសំរាប់នឹងជូនពរ អើយខ្ញុំមានពាក្យសំរាប់នឹងជូនពរអោយគាត់នឹងបានដែងមានតែជួននឹងសំណាងល្អហើយគាត់ដែលបានជួបនឹងអោយជួបតែរឿងល្អៗនឹងហើយអោយគាត់នឹងមានអាជីពនឹងបានដែងនឹងល្អៗនឹងបានគាត់នៅជាប់នឹងដក់នៅក្នុងអារម្មណ៏របស់គាត់នឹងហើយ ហើយខ្ញុំក៏សូមជូនពរដល់អ្នកដែលបានមកសំភាសន៏នឹងផងហាហា។

ខ៖ ចាស!អរគុណចាស!

ក៖ សូមអោយបានជោគជ័យចាសអត់មានអីទៀតទេអស់ហើយ។

ខ៖ ចាសអរគុណច្រើនអ៊ី!

ក៖ ចាស!